Παραδόθηκε στην κυβέρνηση της Γερμανίας η ελληνική ρηματική διακοίνωση για επανορθώσεις και αποζημιώσεις που διεκδικεί η χώρα μας σχετικά με τις ζημιές που υπέστη στους δύο παγκόσμιους πολέμους.Όπως ανακοίνωσε το υπουργείο Εξωτερικών η διακοίνωση καλεί το Βερολίνο σε διαπραγματεύσεις για την «έμπρακτη» ικανοποίηση των ελληνικών απαιτήσεων, σημειώνοντας πως το ζήτημα «έχει ιδιαίτερη σημασία» από ηθικής και υλικής πλευράς.όμως η γερμανική πλευρά έχει επανειλημμένα καταστήσει σαφές πως θεωρεί το θέμα λήξαν και τακτοποιημένο από το 1960.αφορούν τις ζημιές που υπέστη η χώρα κατά τον Πρώτο και τον Δεύτερο Παγκόσμιο Πόλεμο, τα θύματα της γερμανικής κατοχής και το δάνειο που επέβαλε το Τρίτο Ράιχ στην Αθήνα επί κατοχής.Η Αθήνα ζητά επίσης την «επιστροφή των λεηλατηθέντων και παράνομα αφαιρεθέντων αρχαιολογικών και άλλων πολιτιστικών αγαθών».Η ρηματική διακοίνωση στάλθηκε ως συνέχεια ψηφίσματος για την διεκδίκηση επανορθώσεων που ψήφισε τον Απρίλιο η Βουλή. Τότε ο πρωθυπουργός είχε πει πως θα έστελνε άμεσα στην Γερμανία την ρηματική διακοίνωση.Στο ψήφισμα δεν προσδιοριζόταν το ποσό που επιδιώκει να λάβει η Ελλάδα, αν και στο παρελθόν η Βουλή έχει αποτιμήσει το ύψος των οφειλόμενων σε περίπου 380 δισεκατομμύρια ευρώ.Οι διπλωματικές ενέργειες της Ελλάδας παρακολουθούνται με ενδιαφέρον από την Πολωνία, η οποία υπολογίζει πως το Βερολίνο της οφείλει 800 δισεκ. ευρώ. Δεν είναι σαφές εάν οι δύο χώρες μπορούν ή θέλουν να συνεργαστούν σε αυτό το μέτωπο.

Πηγή: skai.gr